กรณ์ นัดถกสมาคมแบงก์ ลดส่วนต่างดอกเบี้ย
กรณ์ นัดสมาคมแบงก์ หารือลดค่าธรรมเนียม-ส่วนต่างของอัตราดอกเบี้ย
5 ส.ค. 2553

กรณ์ นัดสมาคมแบงก์ หารือลดค่าธรรมเนียม-ส่วนต่างของอัตราดอกเบี้ย
นายกรณ์ จาติกวณิช รมว.คลัง กล่าวว่า ได้พบกับนายชาติศิริ โสภรพาณิช กรรมการผู้จัดการ ธนาคารกรุงเทพ และประธานสมาคมธนาคารไทย เพื่อนักหมายหารือเรื่องลดค่าธรรมเนียม และส่วนต่างของอัตราดอกเบี้ย ซึ่งประธานสมาคมธนาคารไทยได้รับปากและแจ้งให้ทราบว่า ขณะนี้อยู่ระหว่างประสานกับนายธนาคารอื่น เพื่อเข้าพบและแลกเปลี่ยนความคิดเห็นในเรื่องดังกล่าว
รมว.คลัง กล่าวว่า การดำเนินการลดค่าธรรมเนียม และส่วนต่างอัตราดอกเบี้ย เป็นหน้าที่ของธนาคารแห่งประเทศไทย (ธปท.) ซึ่งหากจะมีการดำเนินการ จำเป็นต้องหารือกับผู้ว่า ธปท. คนใหม่ คือ นายประสาร ไตรรัตน์วรกุล ที่จะมาแทนนางธาริษา วัฒนเกส ว่า มีแนวคิดในเรื่องดังกล่าวอย่างไร เพื่อกำหนดเป็นแนวทางปฏิบัติให้เกิดความเป็นธรรมกับทุกหน่วยงาน
"ที่ผ่านมาผมไม่พบกับสมาคมธนาคารไทยมานานพอสมควร พอมีการเปลี่ยนนายกสมาคมคนใหม่ ก็เป็นโอกาสที่จะได้คุยและเปลี่ยนความคิดเห็นในเรื่องต่างๆ ซึ่งหนึ่งในนั้นคือการลดค่าธรรมเนียมและส่วนต่างอัตราดอกเบี้ย" นายกรณ์ กล่าว